**Iluzii**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iluzii

Vântul spulberă zăpada

Într-o ceață aurie

Şi prin pulberea de gheață ,

Îmi apare numai mie

O iluzie desprinsă

Din văzduhul infinit,

Chipul tău , purtând pe buze

Gustul unui fulg topit.

Iarna mi-a cuprins privirea

Şi în inimă mi-e frig!

Mă-ncălzesc cu amintirea viselor

Ce-n zori se sting.

Şi-ntr-o caldă răsuflare

Se topesc pe geamuri flori.

Eşti al meu, eşti o poveste

Risipită-ncet din nori.

Eşti o umbră ce mă cauți

Pe tărâm necunoscut,

Prefăcută-n chip de înger

Doar de noaptea mea ştiut,

Eşti o lacrimă fierbinte

Ce îmi tremură-n privire!

Am să o păstrez pe-o geană,

Va curge....doar pentru tine.